stanford-oval/wikipedia huggingface dataset:
Iggy SZN

| --- | --- |
 סינגל שיווקי בביצוע איגי אזליה
 מתוך האלבום Reclassified
 יצא לאור:  24 באוקטובר 2014
 פורמט:  הורדה דיגיטלית
 תאריך הקלטה:  2013-14
 סוגה:  מוזיקת היפ הופ 
 שפה:  אנגלית
 אורך:  3:20
 חברת תקליטים:  וירג'ין EMI
 כתיבה:  איגי אזליה, האיש הנעלם
 הפקה:  האיש הנעלם
 
Iggy SZN (ידוע כ-Iggy Szn) הוא סינגל שיווקי שהוקלט על ידי הזמרת-יוצרת האוסטרלית איגי אזליה, מתוך אלבומה, Reclassified. השיר יצא לאור ב-24 באוקטובר 2014, כסינגל השיווקי הראשון מתוך האלבום על ידי חברת התקליטים וירג'ין EMI.
עם יציאתו נכנס השיר אל המקום ה-95 במצעד המוזיקה האוסטרלי.
רקע וכתיבה

עם השיר הופיעה אזליה במסגרת הופעה שהתקיימה בחסות Yahoo!. באותה ההופעה, ביצעה אזליה את השיר על במה, כשלידה שני רקדני ליווי. ההופעה עלתה ליוטיוב ב-20 באוגוסט 2015, כמה חודשים לאחר צאתו כסינגל שיווקי.
בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-12 מיליון השמעות.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 95 |  |
|  אוסטרליה | מצעד השירים האורבניים | 11 |  |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 48 |  |
|  קנדה | קנדה הוט 100 | 63 |  |
הערות שוליים

↑  www.webcitation.org
↑  Gavin Ryan, Ed Sheeran Tops ARIA Singles For Third Week, Noise11.com, ‏2014-11-01 (באנגלית)
1 2 3  Iggy Azalea Legendas (2015-08-20), Iggy Azalea - Iggy SZN (Live From On The Road Yahoo!) (Legendado) (HD), נבדק ב-2019-06-27
↑  Reclassified, נבדק ב-2019-06-27
↑  Iggy SZN, נבדק ב-2020-04-02
| איגי אזליה |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים | דיסקוגרפיה • וידאוגרפיה • פרסים ומועמדויות • שירים |  |
| אלבומי אולפן | The New Classic (Reclassified) • In My Defense • The End of an Era |  |
| מיני-אלבומים | Glory • Surviving the Summer • Wicked Lips |  |
| מיקסטייפים | Ignorant Art • TrapGold |  |
| סיבובי הופעות | The New Classic Tour • Great Escape Tour |  |
| איגי אזליה – סינגלים |
| --- | --- | --- |
| The New Classic | "Work" • "Bounce" • "Change Your Life" • "Fancy" • "Black Widow" |  |
| Reclassified | "Heavy Crown" • "Beg for It" • "Iggy SZN" • "Trouble" |  |
| In My Defense | "Sally Walker" • "Started" • "Fuck It Up" |  |
| The End of an Era | "Brazil" • "I Am The Strip Club" |  |
| שיתופי פעולה | "Beat Down" • "Problem" • "No Mediocre" • "Booty" • "Pretty Girls" |  |
| סינגלים אחרים | "Pussy" • "Go Hard or Go Home" • "All Hands on Deck (Remix)" • "Team" • "Mo Bounce" • "Switch" • "Savior" • "Kream" • "Lola" • "Dance Like Nobody's Watching" • "Sip It" • "Money Come" |  |
ISO 27799

ISO 27799 הוא תקן בינלאומי לאבטחת מערכות מידע בתחום הבריאות, שפורסם בסוף שנת 2010 על ידי ארגון התקינה הבינלאומי - ISO. התקן מתבסס על התקן הכללי לאבטחת מידע ISO 27002, ומטרתו לתת כלים בידי ארגונים רפואיים, לצורך הגנה על מידע רפואי אישי שברשותם.
רקע > תקנים לאבטחת מידע

תקן לאבטחת מידע פורסם כבר במחצית שנות ה-90 של המאה ה-20, במהלך השנים עודכן התקן מספר פעמים עד שבשנת 2007 התייצב על הגרסה הנקראת ISO 27002. תקן זה מספק את הכללים הברורים ביותר לניהול אבטחת מידע בארגון, והוא כולל הנחיות בנושאים הבאים:
קביעת מדיניות האבטחה, וניהול נכסי המידע.
היבטי אבטחה לעובדים קיימים וקבלת עובדים חדשים.
הגנה על סביבת ומתקני המחשוב.
הקמת מערכות בקרה וניהולן הטכני.
הגבלת זכויות גישה לרשתות, מערכות, יישומים, ונתונים.
צפיית אירועי פריצה, וניהול תגובה הולמת.
אמצעי הגנה, שמירה וניהול שחזור בעת קריסה של המידע.
רקע > אבטחת מידע רפואי

המידע הרפואי האישי האגור בארגוני הרפואה בעולם, הוא מצד אחד רגיש במיוחד, אך מצד שני הוא מצוי בסביבה רוחשת משתמשים ומבקרים. עם הגברת השימוש בארגוני הבריאות בטכנולוגיות אלחוטיות ומבוססות אינטרנט, נוצר צורך הכרחי ומיידי באינטרפרטציה מיוחדת של ISO-27002 המותאמת להגנה על מידע רפואי אישי. צורך זה אובחן על ידי איציק כוכב הממונה על הגנת המידע בשירותי בריאות כללית, בעת שהטמיע את ISO-27001 במוסדות הקופה. בשיתוף פעולה עם מכון התקנים הישראלי, פנה כוכב לארגון התקינה הבינלאומי, והיה שותף פעיל בניסוח התקן
מדובר בהליך בינלאומי מורכב, בו מעורבים כל הגופים בתחום הבריאות והרפואה בעולם כמו חברות תרופות, חברות ביטוח, וחברות לציוד רפואי.
התקן וייחודו בתחום הבריאות

תקן ISO 27799, מתבסס על הניסיון שנצבר במדינות שונות, על סמך המאמצים הלאומיים שנעשו בהן, בכל הנוגע לטיפול בביטחונו של מידע הבריאות האישי וחסיונו. התקן מיועד לנושאים באחריות לפיקוח על ביטחון מידע הבריאות בארגוני שרותי בריאות. כן, מיועד התקן, לישויות אחרות המחזיקות בקרבן מידע בריאות, ומבקשות לפעול על פי כללים בינלאומיים לרבות יועצי ביטחון מידע, אנשי ביקורת וספקים.
התקן עוסק בשמירת כל מידע בריאות אישי, הנוגע לאדם שניתן לזהותו, וקשור למצבו הפיזי או הנפשי, או לשירותי הבריאות המסופקים לו. בכלל זה התקן מגדיר את נכסי הארגון ומתקניו הקשורים למידע.
התקן מגדיר תהליכי ציות, כדי לוודא עמידה של הארגון בכללי התקן, וקובע כללים להערכת סיכונים, הניהול והטיפול בהם.
התקן מציין כי אבטחת המידע הרפואי היא מכלול על פיו יש לשמור על סודיות, שלמות, וזמינות המידע. בעוד שלא כל מידע חייב להיות סודי (לדוגמה: מידע סטטיסטי), הרי שכל פרטי המידע חייבים להיות שלמים וזמינים לבעלי ההרשאות.
התקן נותן כלים להתמודדות עם חולשות מובנות של ארגוני הבריאות. בתקן רשימה של סוגי האיומים אותם על הארגונים לשקול, בבואם להעריך סיכונים, כמו:
כמויות אדם גדולות הנעות דרך אזורי התפעול וחשיפת המערכת בשל כך לאיומים פיזיים.
תקצוב חסר באופן קבוע הגורם לצוותי הבריאות לעבוד במתכונת לחץ, או כמו אי החלפת מערכות תפעוליות, שזמנן חלף, במועד.
צרכים אדמיניסטרטיביים, המחייבים ארגוני בריאות לנהל מאגרי מידע (כגון: מאגר מרשמי תרופות), מאגרים המהווים פיתוי למבקשים לגנוב זהויות.
התקן מציג את חובת סיווג המידע, ומבהיר את הכללים לסיווג, תוך שהוא לוקח בחשבון כי לא כל מה שסודי לדעת מטופל זה, ייחשב סודי לדעתו של מטופל אחר.
התקן מדגיש את החשיבות של מחויבות הנהלת הארגון לכללי התקן, לשם הצלחת הטמעתו בארגון.
ISO 27799 בישראל

בישראל, ממנה כאמור לעיל, הגיעה היוזמה לניסוח התקן, ניתנה לו חשיבות רבה ומוסדות רפואיים בארץ היו חלוצים בנושא. בשנים 2011-2010 הוסמכו כל מוסדות שירותי בריאות כללית לתקן ISO 27001, זאת כהכנה להטמעת תקן ISO 27799 החדש. המוסד הראשון בעולם שהוסמך לתקן הוא המרכז הרפואי כרמל. המוסד הפסיכיאטרי הראשון בעולם שהוסמך לתקן היה המרכז לבריאות הנפש שלוותה שבהוד השרון.
ביום 14 בנובמבר 2011, הוציא רוני גמזו מנכ"ל משרד הבריאות חוזר למנהלים הכלליים של כל קופות החולים, בו הוא מנחה אותם כי עד לסוף שנת 2013 יוסמכו מטות קופות החולים לתקן אבטחת המידע הבינלאומי ISO 27799. בהתאם לחוזר זה יוסמכו המחוזות של קופות החולים עד לסוף שנת 2016.
בנוסף הורה מנכ"ל משרד הבריאות להסמכת בתי החולים הממשלתיים לתקן ISO 27799 עד לתאריך 1 באפריל 2014, ללא יוצא מן הכלל.
בעקבות כך החל פרויקט נרחב להסמכת בתי החולים לתקן.
מוסדות רפואיים אשר אינם יעמדו בתקן ISO 27799, לא יוכלו לקבל רישיון למוסד רפואי ולחידוש רישיונם.
החל מיום 1 בינואר 2016 ספקים אשר מספקים שירות למוסדות בריאות מחויבים להיות מוסמכים לתקן הבינלאומי לניהול אבטחת המידע תקן ISO 27001 או בתקן אבטחת מידע למערכות בריאות – ISO 27799.
ספקים אשר אינם יעמדו בתקנים אלו, לא יוכלו לעבוד מול מוסדות הבריאות.
ראו גם

ISO 31000
הערות שוליים

1 2  אבי בליזובסקי, בית החולים כרמל - המוסד הרפואי הראשון בעולם שקיבל את תקן הגנת המידע ISO 27799, אנשים ומחשבים 14 באוגוסט 2011
↑  מידע בריאות אישי, אינו כולל מידע שעבר תהליך של אנונימיזציה, והוסרו ממנו כל הפרטים המזהים
↑  שלוותה – מרכז פסיכיאטרי ראשון בעולם עם תקן בינלאומי להגנת מידע, נובמבר 2011
MGMT

| --- | --- |

MGMT בהופעה, 2008
 מקום הקמה:  מידלטאון, קונטיקט 
 מוקד פעילות:  מידלטאון, קונטיקט, ארצות הברית
 תקופת הפעילות:  מ-2002
 סוגה:  סינת'-פופ • אינדי רוק • רוק מתקדם • רוק פסיכדלי • אינדיטרוניקה • נאו-פסיכדליה
 חברת תקליטים:  קולומביה, סוני, רד אינק, קנטורה
 שיתופי פעולה בולטים:  ג 'יימס ריצ 'רדסון   מאט אסטי   וויל ברמן
 whoismgmt.com
 פרופיל ב-IMDb
 חברים
 אנדרו ואן וינגרדן בן גולדווסר
 
MGMT (לשעבר The Management, באנגלית: ההנהלה) היא להקה אמריקאית אשר הוקמה בשנת 2002 במידלטאון, קונטיקט. חברים בה הצמד בן גולדווסר ואנדרו ואן וינגרדן.
הלהקה שהחלה את דרכה כאשר חתמה חוזה אצל הלייבל העצמאי קנטורה מניו יורק ועם הפריצה שלה בשנת 2006 חתמה אצל חברת התקליטים קולומביה והלייבל רד אינק.
באלבומם השני "congratulations" הצטרפו ללהקה להקלטות האולפן ג'יימס ריצ'רדסון, מאט אסטי ווויל ברמן.
היסטוריה > הקמת הלהקה (שנים 2002–2005)

ואן וינגרדן וגולדווסר הקימו את הלהקה במהלך השנה הראשונה ללימודיהם באוניברסיטת וסלייאן שבקונטיקט. בתקופה זו הם התנסו בנויז רוק ומוזיקה אלקטרונית. שמה של הלהקה במקור נקרא The Management. תחת השם הזה הם הוציאו שני אלבומי דמו: "We (Don't) Care" ו-"Climbing to New Lows". אחרי שהוציאו את שני האלבומים גילו ששם הלהקה כבר היה בשימוש של להקה אחרת הם שינו את שמם ל-MGMT.
הם סיימו את לימודיהם ב-2005 והחלו להופיע מול קהל עם חומרים מאלבום ה-EP שלהם, "Time To Pretend" אותו הוציאו באותה שנה לחנויות ולחנות הרשת iTunes תחת הלייבל העצמאי קונטורה רקורדס. בעקבות הצלחת האלבום הוא יצא מחדש חודשיים אחר כך גם בגרסת תקליט.
היסטוריה > Oracular Spectacular (שנים 2006–2009)

בסתיו 2006 הצטרפה הלהקה לחברת התקליטים קולומביה רקורדס. ב-2007 הצמד החל בהקלטות לאלבום הבכורה שלהם, Oracular Spectacular, יחד עם המפיק המוזיקלי דייב פרידמן אשר עבד עם להקת הפלמינג ליפס. האלבום יצא ב-2 באוקטובר 2007. כחלק מקידום האלבום הלהקה חיממה את להקת האינדי of Montreal בסיבוב הופעות בסתיו 2007 כלהקה בת חמישה חברים, הכוללת, מלבד ואן וינגרדן וגולדווסר, את מת'יו אסטי (גיטרה בס), ג'יימס ריצ'רדסון (תופים) והאנק סוליבאנט (גיטרה). בנובמבר 2007 הופיעו לראשונה באירופה כאשר חיממו את הלהקה הבריטית הקאורטינרז בהופעה בלונדון, אנגליה. במרץ 2008 הצטרף ויל ברמן בתור המתופף החדש ללהקה. ג'יימס ריצ'רדסון עבר לנגן בגיטרה והאנק סוליבאנט כדי להופיע עם הלהקה שלו.
בשנת 2008 חיממה הלהקה את רדיוהד בהופעתם במנצ'סטר, אנגליה כחלק ממסע ההופעות העולמי של הלהקה. עם פריצת האלבום הלהקה הופיעה גם עם M.I.A.‎ ובק. הם גם החלו להופיע בפסטיבלים בארצות הברית, אירופה ואוסטרליה.
על הרמיקס של הלהקה Justice שיר Electric Feel מתוך אלבום הבכורה זכתה הלהקה בפרס גראמי על הרמיקס הטוב ביותר ובפרס השיר ה"לא קלאסי". כמו כן הלהקה זכתה במועמדות לגראמי על השיר Kids והייתה מועמדת לתגלית השנה.
השיר "Kids" מהאלבום נבחר לפסקול של משחק המחשב FIFA 2009 אשר שוחרר בספטמבר 2008.
בפרסי ה-NME הבריטי זכתה הלהקה בפרס תגלית השנה, באלבום השנה ובשיר השנה עם השיר "Time to Pretend". השיר גם הופיע בתור השיר הפותח את סרט הקולנוע "21" ומופיע בפסקול הסרט.
ב-3 בספטמבר 2009 הופיעה הלהקה בישראל בביתן 1, בגני התערוכה בתל אביב כחלק ממסע ההופעות העולמי לאלבום הבכורה.
היסטוריה > congratulations 2009–2011)

בתחילת 2009 החלו MGMT בכתיבה והקלטת אלבומם הבא. האלבום הוקלט בשיתוף עם מאט אסטי, ג'יימס ריצ'רדסון, וויל ברמן שהיו שותפים לסבב ההופעות החיות של האלבום הראשון ועם פיטר קאמבר שגם עזר בהפקה המוזיקלית של האלבום. האלבום יצא באופן רשמי ב-13 באפריל 2010 (אם כי הוצע להורדה באתר הלהקה כבר ב-20 במרץ). במהלך העבודה על האלבום הודיע הצמד כי לא יוציא לאור סינגלים מהאלבום, משום שהאלבום נועד לשמש יצירה מושלמת, וכך הם מעדיפים שהוא יישמע. הלהקה אף הודיעה כי לא יהיו להיטים באלבום, וזאת כדי למנוע מצב שבו מאזינים יורידו מהאינטרנט רק את השירים הטובים ביותר ולא ישמעו את האלבום במלואו, למרות זאת לבסוף יצא השיר "Flash Delirium" להורדה בחינם באתר הלהקה כסינגל מתוך האלבום. את עטיפת האלבום עיצב האמן אנתוני אוסגנג. הצמד הודיע כי חפץ להציע את כל האלבום להורדה בחינם, אולם הדבר נמנע מהם. עם יציאתו נכנס האלבום היישר למקום השני במצעדי המכירות בארצות הברית ולמקום הרביעי בממלכה המאוחדת.
לאחר צאת האלבום הם החלו מסע הופעות בארצות הברית ואף התארחו בתוכניות "סאטרדיי נייט לייב" ובתוכניותיהם של דייוויד לטרמן וג'ימי פאלון.
הלהקה הייתה מועמדת לפרס אלבום השנה בתחרות ה-NME הבריטי.
היסטוריה > MGMT (2011–2014)

ב-17 בספטמבר 2013 יצא האלבום השלישי של הלהקה, הנושא את שם הלהקה עצמה. את האלבום החלו להקליט בפברואר 2012 עם המפיק המוזיקלי דייוויד פרידמן. חודש לאחר תחילת ההקלטות כבר החלה הלהקה להופיע עם השיר "Alien Days" מהאלבום החדש כאשר הופיעה בבוגוטה, קולומביה. כחצי שנה לפני צאת האלבום הוציאה הלהקה את הסינגל "Alien Days". לאחר צאת האלבום הוציאה סינגל ווידאו קליפ לשיר "Optimizer". ביולי 2014 הוציאה הלהקה את הסינגל והווידאו קליפ "Your Life is a Lie", הקליפ היה מועמד בתחרות ה-VMA של MTV בקטגוריית העריכה. במהלך ראיון בשנת 2014 בפסטיבל falls שבאוסטרליה הצהירו חברי הלהקה על הפסקה קצרה.
היסטוריה > Little Dark Age (שנת 2015–הווה)

ב-26 בדצמבר 2015 כתבה הלהקה בטוויטר כי הם מכריזים על חזרתם לפעילות ב-2016. חברי הלהקה המקוריים אנדרו ואן וינגרדן ובן גולדווסר החלו לעבוד על אלבומם החדש ללא שאר החברים שהיו שותפים לאלבומים הקודמים. במאי 2017 שחררה הלהקה טיזר באינסטגרם לאלבום "Little Dark Age" עליו הם עבדו. באוקטובר באותה שנה הם הוציאו לאור את הסינגל "Little Dark Age" מהאלבום שבדרך ובדצמבר שחרור את הסינגל השני, "When You Die". בינואר 2018 הלהקה הוציאה לאור את הסינגל השלישי, "Hand It Over", וב-9 בפברואר 2018 יצא האלבום הרביעי של הלהקה.
חברי הלהקה

אנדרו ואן וינגרדן - סולן, גיטרה, קלידים, גיטרת בס וכלי הקשה
בן גולדווסר - קולות ליווי, קלידים, גיטרה, כלי הקשה, מחשב
חברי הלהקה > חברים נוספים

ג'יימס ריצ'רדסון - גיטרה, קלידים, קולות רקע, תופים
סימון אוקונר - גיטרה בס, קולות רקע
וויל ברמן - תופים, כלי הקשה, הרמוניקה, קולות רקע, תופים, גיטרה, בס
מאט אסטי - גיטרה בס, קולות רקע, גיטרה, פסנתר, כלי הקשה
האנק סוליוונט - גיטרה, קלידים
הערות שוליים

↑  ג'סי לנדרמן, Weekly WesCeleb: The Management, Wesly Argus, ‏13 באפריל 2004 (באנגלית)
↑  עפרי גופר, ‏ילדים זה שמחה, באתר ‏מאקו‏, 3 בספטמבר 2009
↑  מאט ווילקינסון, MGMT: ‘We’re not releasing any singles from our new album’, NME, ‏18 בינואר 2010 (באנגלית)
↑  דיויד פרידמן, Dave Fridmann Tarbox News, TARBOX (באנגלית) (ארכיון)
| --- | --- |
בקרת זהויות :  BnF: cb15617720b (data)  GND: 10342773-9  ISNI: 0000 0001 0661 0166  LCCN: no2008027968  MusicBrainz: c485632c-b784-4ee9-8ea1-c5fb365681fc  NKC: xx0082558  SUDOC: 174657706  VIAF: 130978842   WorldCat (עם VIAF): 130978842 
ואן וינגרדן וגולדווסר מאחורי הקלעים, 2008
Irn-Bru

בקבוקי איירן ברו
איירן ברו דל סוכר, פחית וכוס
איירן ברו (סקוטית: Irn-Bru, אנגלית: iron brew, בתרגום מילולי: 'חליטת ברזל') הוא משקה קל ומוגז סקוטי המיוצר מאז שנת 1901. המשקה פופולרי מאוד בסקוטלנד ואף מכונה 'המשקה הלאומי השני' של סקוטלנד (אחרי ויסקי). הוא נחשב למשקה הקל הנמכר ביותר בסקוטלנד במשך למעלה ממאה שנים, כשהוא מתחרה במותגים בינלאומיים דוגמת קוקה קולה. המשקה נמכר בכל רחבי הממלכה המאוחדת, ובעולם בייחוד באזורים בהם יש קהילה סקוטית משמעותית.
המשקה ידוע בצבעו הכתום ובטעם עז, מתוק וייחודי. המתכון המדויק שלו נשמר בסוד, אך על פי פירוט המרכיבים המופיע על הפחית, נכתב כי הוא מכיל מים מוגזים, סוכר, חומצה ציטרית ו- 32 חומרי טעם וריח לרבות קפאין, אמוניום ברזל ציטראט וכינין, ממתיקים נוספים כגון אספרטם, אצסולפאם-K, חומר משמר E211 וצבעי המאכל צהוב סנסט FCF (E110) ו-Ponceau 4R (E124).
על פי אתר החברה המייצרת את המשקה, הוא הומצא על ידי היזם איי.ג'יי. בר בשנת 1901 בעקבות הצורך של פועלי הפלדה בבניה-מחדש של התחנה המרכזית בגלאזגו במשקה קל. המשקה נועד להחליף את הבירה במטרה לתת לפועלים אנרגיה ליום העבודה. מרכז הייצור שלו שוכן בשכונת ווסטפילד שבעיירה קמברנאולד שבצפון לנרקשייר על ידי חברת A.G. Barr שבסיסה בגלאזגו.
הערות שוליים

↑  Libby Brooks
, Scotland's other national drink, 30.5.2007, the guardian
↑  Peter Mills, How this brand has outsold Coke in Scotland for over a century, 9.1.2020, CBC
1 2  An indescribable brand with a phenomenal taste, באתר החברה
Ignorance

Ignorance (מאנגלית: בערות) הוא אלבום הבכורה של להקת הת'ראש מטאל האמריקאית סייקרד רייך, שיצא לאור באוקטובר של שנת 1987. באוגוסט 2014, מגזין Revolver הכניס את האלבום לרשימת "14 אלבומי הת'ראש מטאל שאתם צריכים לקנות".
רשימת שירים

כל השירים נכתוב והולחנו על ידי פיל רינד, למעט כאשר מצוין אחרת.
| מס' | שם | כותב(ים) | משך |
| --- | --- | --- | --- |
| 1. | Death Squad  |   | 4:19 |
| 2. | Victim Of Demise  |   | 3:29 |
| 3. | Layed To Rest  | ויילי ארנט | 2:14 |
| 4. | Ignorance  |   | 4:00 |
| 5. | No Believers  | פיל רינד, ג'ייסון רייני | 3:17 |
| 6. | Violent Solutions  | פיל רינד, ג'ייסון רייני | 4:09 |
| 7. | Rest In Peace  | פיל רינד, ג'ייסון רייני | 3:40 |
| 8. | Sacred Reich  |   | 3:10 |
| 9. | Administrative Decisions  |   | 3:20 |
| משך כולל: | משך כולל: | משך כולל: | 31:38 |
מבצעים

סייקרד רייך
פיל רינד - שירה, גיטרה בס
ויילי ארנט - גיטרה
ג'ייסון רייני - גיטרה
גרג הול - תופים
צוות נוסף
ביל מטויר - הפקה, הנדסה מוזיקלית
בריאן סלאגל - מפיק בפועל
פול סטולר - עטיפת אלבום
הערות שוליים

↑  14 אלבומים שאתם צריכים לקנות - Revolver
| סייקרד רייך |
| --- | --- | --- |
| פיל רינד • ויילי ארנט • ג'ייסון רייני • גרג הול | פיל רינד • ויילי ארנט • ג'ייסון רייני • גרג הול |  |
| אלבומים | Ignorance • The American Way • Independent • Heal |  |
| מיני אלבומים | Surf Nicaragua • A Question |  |
| אלבומי הופעה | Still Ignorant |  |
| ערכים מקושרים | מאשין הד • ת'ראש מטאל • דה יומן קונדישן |  |
| --- | --- |
בקרת זהויות :  MusicBrainz release group: 7308f234-adff-3b4f-825d-965fa20df631 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
Quake engine

| --- | --- |

תמונת מסך מהמשחק Quake, הראשון להשתמש במנוע זה
 מפתח:  id Software
 מחזור חיים:  1996–הווה (כ־28 שנים)
 מערכת הפעלה:  Microsoft Windows   Macintosh   פלייסטיישן 2   Xbox   Gamecube   Dreamcast   Linux
 נכתבה בשפות:  C, אסמבלר
 סוג רישיון:  הרישיון הציבורי הכללי של גנו
 קוד מקור:  https://github.com/id-Software/Quake 
 קטגוריה:  מנוע משחק
 www.idsoftware.com
 
Quake Engine (מנוע המשחק Quake, ידוע גם בשמות id Tech או id Tech 2.0) הוא מנוע משחק שפותח ב-1996 על ידי id Software עבור המשחק Quake. המנוע היה הראשון שהציג רינדור תלת-ממד בזמן אמת (מה שנקרא "תלת־ממד 'אמיתי'") המנוע היה בסיס טוב למנועי הדורות הבאים ששימשו את משחקי id הבאים, דוגמת Quake 2, Quake 3: Arena ועוד, וכן לשלל מודים ומנועי משחק אחרים דוגמת GoldSrc, ששימש את Half-Life.
רוב הפיתוח של המנוע נעשה על ידי ג'ון קארמק, אם כי המתכנת מיכאל אברש עזר לו בפיתוח אלגוריתמים והתאמה לשפת מכונה. מאוחר יותר המנוע שודרג משמעותית כדי שישרת את המשחק Quake 2, ונקרא id Tech 2.
טכנולוגיה

המנוע היה הראשון מבית איד, ובין הראשונים בכלל, שהציג רינדור תלת-ממד בזמן אמת, בכך שבניגוד למנוע הישן ששירת את DOOM בו היה שימוש בספרייטים כדי ליצור את הסביבה והמודלים התלת־ממדיים, בנה את תצוגת התלת־ממד באמצעות פוליגונים שמאפשרים מראה הרבה יותר ריאליסטי. בכך, העומס שנדרש מהמעבד ומהמעבד הגרפי כדי להציג את הגרפיקה פחת בצורה משמעותית, וכדי להציג את המנוע בצורה מיטבית היה מספיק "רק" במעבד במהירות 55MHz. עורך המפות עוצב כתוכנה לעיצוב תלת-ממדי, שבו נעשה שימוש במברשות וכלי עריכה שונים כדי ליצור אובייקטים גרפיים על גבי המפה. כמו כן, המנוע הציג יכולת לחשב מקומות מוארים ומוצללים מראש בתלות באזור הרצוי, טכנולוגיה שהשתמשו בה הרבה משחקי תלת־ממד עד למנוע דום 3 שהציג את טכנולוגיית ההצללה וההארה המאוחדת. המנוע גם הציג טכניקה להצגה הדרגתית של חלקים מרוחקים במפה (הכוונה היא שאזורים מרוחקים מהשחקן יראו באופן מטושטש או כדי להפחית את העומס הגרפי, וכן טכניקות שונות שמטרתן הייתה להאיץ את תהליך הרינדור ומניעת יצירה מחדש של טקסטורות או מודלים שרונדרו כבר.
המנוע השתמש בטכניקת הצללה ייחודית עבור המודלים התלת־ממדיים הנעים, בעוד שעבור הטקסטורות והמודלים הסטאטיים נעשה שימוש במפת-תאורה (Lightmap).
המנוע, שתוכנן לרוץ באמצעות האצת תוכנה מותאמת ל־DOS ולWindows בנפרד, היה גם הראשון שהציג גם האצה מבוססת-חומרה שהטילה את העיבוד הגרפי על כרטיס המסך ולא רק על המעבד המרכזי. עבור כך הם השתמשו בממשק פריסת התצוגה OpenGL, שעל בסיסו פותחו גם המנועים הבאים תוצרת id.
בנוסף לחידושים הגרפיים, המנוע הציג יכולות מתקדמות לשליטה בתנועות השחקן בשילוב המקלדת והעכבר. Quake היה המשחק תלת־ממד הראשון מבית id שהציג יכולת קפיצה. כמו כן נוספה האפשרות של מבט חופשי באמצעות העכבר לכל הכיוונים וכן האפשרות לכוון ולירות באופן ידני על אויבים שנמצאים מעל השחקן או מתחתיו, מה שהוסיף לתחושת הריאליזם. (בניגוד לדום, שם הכיוון היה אוטומטי לאויב לא משנה אם הוא נמצא מעל השחקן או מתחתיו ואף בלי שום צורך להזיז את העכבר ממש לכיוונו)
מבחינת מצב מרובה משתתפים, המנוע תמך בשני מצבי משחק: Co-op וקרב "כולם על כולם" (Deathmatch) אם כי פותחו מודים צד שלישי שהוסיפו עוד מצבי משחק. המשחקים יכלו להתקיים דרך האינטרנט או דרך רשת מחשבים פנימית (LAN). המנוע השתמש לשם כך במודל לקוח-שרת, שאפשר הקמה של שרתים ביתיים וגם שרתי משחק ייעודיים. מודל זה שוכלל ושודרג במנועים הבאים וכן ביתר גלגוליהם.
מודים והתאמה אישית

ב-21 בדצמבר 1999, שוחרר קוד המקור של המנוע לציבור הרחב תחת הרישיון הציבורי הכללי של גנו, מה שאפשר יצירת מודים ואף מנועים שלמים עצמאיים שפותחו על בסיס מנוע Quake. הווריאציות המפורסמות כוללות:
Darkplaces - מנוע שמשתמשים בו בעיקר ליצירת גרסאות ומודים באיכות גבוהה למשחק
GoldSrc - המנוע שפותח על ידי Valve לשימוש במשחק Half-Life, וכן הגלגול המפורסם שלו - מנוע Source
Twilight Engine - ששם דגש על ביצועים מהירים ביותר
ועוד.
המשחקים שנבנו על מנוע זה באו ללא תוכנה ביתית לעריכת מפות תוצרת id, אולם Valve Hammer Editor שנבנתה עבור Half-Life מאפשרת גם בניית מפות למשחקי Quake הראשון והשני.
משחקים שמשתמשים במנוע

Quake
HeXen 2
Half-Life, Counter-Strike, Team Fortress Classic תחת מנוע GoldSrc
Laser Arena
CIA Operative: Solo Missions
Urban Mercenary
Silver Wings
הערות שוליים

↑  http://www.bluesnews.com/abrash/http://www.bluesnews.com/abrash/
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
La Oreja De Van Gogh

| --- | --- |

לה אורחה דה ואן גוך עם הסולנית החדשה ליירה מרטינז
 מקום הקמה:  סן סבסטיאן 
 מוקד פעילות:  סן סבסטיאן, ספרד 
 תקופת הפעילות:  מ-1996
 סוגה:  פופ
 חברת תקליטים:  BMG קולומביה רקורדס
 פרסים והוקרה:  Latin Grammy Award for Best Pop Album by a Duo or Group with Vocals (2006) 
 האתר הרשמי
 חברים
 Leire Martínez,  Xabi San Martin,  Álvaro Fuentes,  Haritz Garde,  Pablo Benegas
 חברים לשעבר
 Amaia Montero
 
La Oreja De Van Gogh (בראשי תיבות: "LODVG", בתרגום מספרדית: "האוזן של ואן גוך", בתעתיק לעברית: "לה אורחה דה ואן גוך"), היא להקת פופ ספרדית הפועלת מאז 1996.
הסגנון המוזיקלי של הלהקה מתאפיין בצלילים רכים ומלודיים, ונע בין שירים מאוד מלודיים לבין שירים הקרובים יותר לפופ-רוק. הם מייצגים סגנון שנקרא "סאונד סאן סבסטיאן", שמייצג מספר להקות פופ-רוק שהגיעו מסן סבסטיאן בשנות ה-80.
עזיבתה של אמאיה מונטרו

ב-19 בנובמבר 2007, הכריזה אמאיה מונטרו על פרישה מהלהקה לאחר 11 שנות פעילות משותפת, ופתיחת קריירת סולו. הלהקה, שכעת נותרה ללא סולנית, הכריזה כי תמשיך בפעילותה תוך חיפוש מחליפה. בבלוג הלהקה התפרסמו הודעותיהם של אמאיה ושל שאר חברי הלהקה בנוגע לפרישה:
הודעתם של חברי הלהקה:
רצינו לספר כי לפני מספר שבועות החליטה אמאיה שלא להמשיך עמנו בלה אורחה דה ואן גוך על מנת להתחיל בקיירת סולו. מאז גילינו על ההחלטה אנו חשים עצב רב, לא בשל סיבות מוזיקליות ברורות, אלא גם בשל השנים והחוויות שחווינו. ללא ספק, ועל אף שהיינו רוצים שאמאיה תמשיך עמנו, אנו מאחלים לה את כל ההצלחה שבעולם בדרך החדשה בה בחרה ללכת. מצדנו, אנו מרגישים כי ללה אורחה דה ואן גוך ישנם עוד שירים רבים לכתוב. כה רבים עד שאנו כבר מלחינים, עם התשוקה שתמיד הייתה, אלבום חדש שאנו מקווים שיהיה מוכן במהלך 2008. עד אז, חיבוק חזק מאוד לכולם ובמיוחד לאלה שעוקבים אחרינו מקרוב.
הודעתה של אמאיה מונטרו:
רציתי להודיע לכל האנשים שעוקבים אחריי ואוהבים אותי כי עד היום זו ההחלטה הכי קשה שקיבלתי בחיי. 11 השנים שחלפו עם לה אורחה דה ואן גוך וכל מה שחייתי וחוויתי עמם יישארו לנצח בלבי ובראשי אך הרגשתי שזהו הרגע להתחיל שלב חדש בחיי ולפתוח בקריירת סולו. ההחלטה עוררה בי רגשות רבים כמו פחד. שמעתי שטויות רבות על יחסי עם חברי הלהקה ואני רק יכולה להגיד שבשנים האחרונות חייתי איתם יותר מאשר עם כל אחד אחר ושאני אוהבת אותם כמו אחים ולהוסיף כי הרבה ממה שאני היום כאדם למדתי מהם. אני מאחלת להם את הטוב ביותר ומי יודע מה יקרה בעתיד. תודה לכולם. נשיקה ענקית.
עם זאת, בעיתונות הספרדית צצו שמועות בנוגע לסיבות להחלטה של מונטרו. התקשורת התעקשה שלזמרת היו בעיות עם הגיטריסט פבלו בנגס, שמועה אותה הכחישו שני הצדדים נמרצות.
אלבום חדש וקול חדש

ב-14 ביולי 2008 הכריזה הלהקה באופן רשמי על ליירה מרטינז, כוכבת תוכנית מציאות בספרד, כקול החדש של הלהקה, ביחד עם הסינגל החדש של הלהקה El Último Vals, מאלבומם החדש A las 5 en el Astoria.
ב-2 בספטמבר 2008 יצא לחנויות האלבום החדש, ולאחר שבוע הגיעו ארבעה שירים מתוכו למקום ראשון בספרד, והאלבום עצמו נכנס לראש מצעד האלבומים הנמכרים בספרד, עם אלבום זהב. עד היום, מכרה הלהקה כ-80,000 עותקים, עובדה שזיכתה אותם באלבום פלטינה בספרד.
בארגנטינה ניצב האלבום בראש מצעד האלבומים הנמכרים ביותר.